“YER TOʻGʻRISIDAGI” OʻZBEKISTON RESPUBLIKASINING QONUNIGA OʻZGARTIRISh VA QOʻShIMChALAR KIRITISh
(law, 1998-07-01)

“4-modda. Xalq deputatlari qishloq Sovetlarining va ularning ijroiya qoʻmitalarining yer munosabatlarini tartibga solish sohasidagi vakolatlari
Yer munosabatlarini tartibga solish sohasida quyidagilar xalq deputatlari qishloq Sovetlarining ixtiyorida boʻladi: 1) shaxsiy yordamchi xoʻjalikni yuritish uchun beriladigan yer uchastkalari katta-kichikligining meʼyorlarini tasdiqlash; 2) qishloqlarning hududidagi yerlardan foydalanishni va ularni muhofaza etishni nazorat qilish. Xalq deputatlari qishloq Sovetlari oʻz ixtiyorlariga berilgan yer munosabatlarini tartibga solishga doir har qanday masalani koʻrib chiqish va hal etishga haqlidir. Yer munosabatlarini tartibga solish sohasida quyidagilar xalq deputatlari qishloq Sovetlarining ijroiya qoʻmitalari ixtiyorida boʻladi: 1) oʻz ixtiyorlariga berilgan yer zaxiralarini tasarruf etish; 2) qishloq aholi punktlari doirasidagi jamoa va davlat xoʻjaliklari, boshqa qishloq xoʻjalik va oʻrmon xoʻjaligi korxonalari, muassasalari va tashkilotlari tarkibida boʻlmagan yerlarni, yer uchastkasining katta-kichikligidan qatʼi nazar, berish va olib qoʻyish; 3) yerga egalik qilish va yerdan foydalanish huquqlarini, shuningdek yerlarni ijaraga olish shartnomalarini roʻyxatga olish; 4) shaxsiy yordamchi xoʻjalik yuritish, turar joy qurish va obodonlashtirish, shuningdek oʻt oʻrish va mol boqish uchun fuqarolarga berib qoʻyilgan yer uchun haq olish; 5) ushbu ijroiya qoʻmitalaridan yer olgan korxonalar, muassasalar, tashkilotlar va fuqarolarning yerga egalik qilish hamda undan foydalanish huquqlarini toʻxtatish.

5. Xalq deputatlari shahar va posyolka Sovetlarining hamda ularning ijroiya qoʻmitalarining yer munosabatlarini tartibga solish sohasidagi vakolatlari
Yer munosabatlarini tartibga solish sohasida shahar (posyolka) doirasida yerlardan foydalanish va ularni muhofaza qilishni nazorat etish xalq deputatlari shahar va posyolka Sovetlarining ixtiyorida boʻladi. Xalq deputatlari shahar va posyolka Sovetlari oʻz ixtiyorlariga berilgan yer munosabatlarini tartibga solishga doir har qanday masalani koʻrib chiqish va hal etishga haqlidir. Yer munosabatlarini tartibga solish sohasida quyidagilar xalq deputatlari shahar va posyolka Sovetlarining ijroiya qoʻmitalari ixtiyorida boʻladi: 1) yer uchastkasining katta-kichikligidan qatʼi nazar, shahar (posyolka) doirasidagi yerlarni berish va olib qoʻyish, jamoa va davlat xoʻjaliklarining, boshqa qishloq xoʻjalik korxonalari, muassasalari va tashkilotlarining yerlari bundan mustasnodir; 2) yerga egalik qilish, yerdan foydalanish huquqlarini, shuningdek yerlarni ijaraga olish shartnomalarini roʻyxatga olish; 3) shahar (posyolka) doirasida fuqarolarga, davlat, shirkat va jamoat korxonalariga, muassasalariga va tashkilotlariga berib qoʻyilgan yer uchun yer soligʻi va ijara haqi undirib olish; 4) ushbu moddaning 1-bandida belgilab qoʻyilgan tartibda yer olgan korxonalar, muassasalar, tashkilotlar va fuqarolarning yerga egalik qilish hamda undan foydalanish huquqlarini toʻxtatish.

6. Xalq deputatlari nohiya Sovetlarining va ularning ijroiya qoʻmitalarining yer munosabatlarini tartibga solish sohasidagi vakolatlari
Yer munosabatlarini tartibga solish sohasida yerlardan foydalanish va ularni muhofaza qilishni nazorat etish xalq deputatlari nohiya Sovetlari ixtiyorida boʻladi. Xalq deputatlari nohiya Sovetlari oʻz ixtiyorlariga berilgan yer munosabatlarini tartibga solishga doir har qanday masalani koʻrib chiqish va hal etishga haqlidir. Yer munosabatlarini tartibga solish sohasida quyidagilar xalq deputatlari nohiya Sovetlarining ijroiya qoʻmitalari ixtiyorida boʻladi: 1) fuqarolarga, korxonalarga, muassasalarga, tashkilotlarga egalik qilish uchun, foydalanish uchun hamda ijaraga berish, shuningdek tubdan yaxshilash ishlari amalga oshirilgan sugʻoriladigan yerlar, pichanzorlar va yaylovlardan tashqari qishloq xoʻjaligi uchun moʻljallangan yerlardan; birinchi guruhga kiruvchi oʻrmonlar bilan qoplangan yerlardan tashqari oʻrmon fondi yerlaridan; sanoat, transport, aloqa, mudofaa obyektlari va boshqa obyektlar egallab turgan yerlardan; suv fondi yerlaridan chegirib olish — bitta yer egasiga va yerdan foydalanuvchiga 10 gektarigacha miqdorda; fuqarolarga, korxonalarga, muassasalarga va tashkilotlarga zaxira yerlardan, yer uchastkasining katta-kichikligidan qatʼi nazar, egalik qilish, foydalanish uchun hamda ijaraga yer berish; 2) ushbu Qonunning 13-moddasida belgilangan egalik qilish va foydalanish huquqlarini toʻxtatish sabablari belgilangan tartibda tasdiqlanganidan keyin yerga egalik qilish va undan foydalanish huquqlarini toʻxtatib qoʻyish, xalq deputatlari qishloq, posyolka va shahar Sovetlari ijroiya qoʻmitalarining vakolat doirasiga kiruvchi hollar bundan mustasno; 3) yerga egalik qilish, yerdan foydalanish huquqlarini, shuningdek yerlarni ijaraga olish shartnomalarini roʻyxatga olish; jamoa xoʻjaliklari tuzilgan, tashkil etilgan va tugatilgan hollarda ularning yerga egalik qilishi masalalarini hal etish; 4) yer-kadastr hujjatlarini yuritishni tashkil etish; 5) yer tuzish ishlarini tashkil etish; 6) fuqarolarga jamoat bogʻdorchiligi va uzumchiligi uchun, davlat, shirkat, jamoat korxonalariga, muassasalariga va tashkilotlariga, shuningdek diniy tashkilotlarga berib qoʻyilgan yer uchun yer soligʻi solish va ijara haqi undirish.

7. Xalq deputatlari viloyat Sovetlarining va ularning ijroiya qoʻmitalarining yer munosabatlarini tartibga solish sohasidagi vakolatlari
Yer munosabatlarini tartibga solish sohasida yerlardan foydalanish va ularni muhofaza qilishni nazorat etish xalq deputatlari viloyat Sovetlarining ixtiyorida boʻladi. Xalq deputatlari viloyat Soveti oʻz ixtiyoriga berilgan yer munosabatlarini tartibga solishga doir har qanday masalani koʻrib chiqish va hal etishga haqlidir. Yer munosabatlarini tartibga solish sohasida quyidagilar xalq deputatlari viloyat Sovetlarining ijroiya qoʻmitalari ixtiyorida boʻladi: 1) qishloq xoʻjalik ehtiyojlari uchun, davlat va jamoatning boshqa ehtiyojlari uchun jamoa xoʻjaliklari, davlat xoʻjaliklari va boshqa korxonalarga, muassasalar va tashkilotlarga egalik qilish uchun, foydalanish uchun va ijaraga ushbu moddaning 2-bandida bayon etilgan shartlarga rioya qilgan holda yer berish; 2) barcha yerlardan katta-kichikligidan qatʼi nazar, alohida muhofaza etiladigan tabiiy hamda tarixiy-madaniy obyektlar egallab turgan yerlarni, shahar atrofi zonalari va yashil zonalar yerlarni, ilmiy-tadqiqot tashkilotlari va oʻquv yurtlarining tajriba maydonlarini, birinchi guruh oʻrmon yerlarini chegirib olish, Oʻzbekiston Respublikasi qonunlari bilan, Oʻzbekiston Respublikasi Prezidenti huzuridagi Vazirlar Mahkamasi qarorlari bilan belgilanadigan roʻyxatga oid chegirib olinadigan yerlar bundan mustasnodir; 3) yer-kadastr hujjatlarini yuritishni tashkil etish; 4) yer tuzish ishlarini tashkil etish.

8. Qoraqalpogʻiston Respublikasi Oliy Kengashining va Qoraqalpogʻiston Respublikasi Vazirlar Kengashining yer munosabatlarini tartibga solish sohasidagi vakolatlari
Qoraqalpogʻiston Respublikasi Oliy Kengashi va Qoraqalpogʻiston Respublikasi Vazirlar Kengashining yer munosabatlarini tartibga solish sohasidagi vakolatlari Qoraqalpogʻiston Respublikasi qonunlari bilan belgilab qoʻyiladi.

9. Oʻzbekiston Respublikasi Oliy Kengashining va Oʻzbekiston Respublikasi Prezidenti huzuridagi Vazirlar Mahkamasining yer munosabatlarini tartibga solish sohasidagi vakolatlari
Yer munosabatlarini tartibga solish sohasida quyidagilar Oʻzbekiston Respublikasi Oliy Kengashining ixtiyorida boʻladi: 1) Oʻzbekiston Respublikasining yer toʻgʻrisidagi qonunlarini ishlab chiqish va taqsimlashtirish; 2) yer uchun haq toʻlash tartibini hamda uning eng koʻp va oz miqdorlarini, shuningdek yer uchun haq undirish sohasidagi imtiyozlarni belgilab qoʻyish; 3) yerlardan foydalanish va ularni muhofaza qilish haqidagi qonunlarning bajarilishini nazorat etishni uygʻunlashtirish. Oʻzbekiston Respublikasi Oliy Kengashi respublika hududida yer munosabatlarini tartibga solishga doir har qanday masalani koʻrib chiqish va hal etishga haqlidir. Yer munosabatlarini tartibga solish sohasida quyidagilar Oʻzbekiston Respublikasi Prezidenti huzuridagi Vazirlar Mahkamasi ixtiyorida boʻladi: 1) Oʻzbekiston Respublikasi hududidagi yerlarni xalq deputatlari qishloq, posyolka, nohiya, shahar va viloyat Sovetlarining ijroiya qoʻmitalari bilan, shuningdek yerga egalik qiluvchilar va yerdan foydalanuvchilar bilan kelishilgan holda tasarruf etish; 2) yerlardan oqilona foydalanish, tuproq unumdorligini oshirish, tabiatni qoʻriqlash sohasidagi boshqa tadbirlar bilan kompleks tarzda yer resurslarini muhofaza qilish yuzasidan xalq deputatlari mahalliy Sovetlari ijroiya qoʻmitalari bilan birgalikda respublika dasturlarini ishlab chiqish va ularni bajarish; 3) yer tuzishni hamda Davlat yer kadastrini yuritishni tashkil etish. 4. 11-modda birinchi qismining ikkinchi, uchinchi va toʻrtinchi xatboshisi quyidagi tahrirda bayon etilsin: “Oʻzbekiston Respublikasi fuqarolariga — xalq deputatlari posyolka, nohiya va shahar Sovetlarining ijroiya qoʻmitalari beradi: muayyan maʼmuriy nohiyadagi jamoa xoʻjaliklariga, davlat xoʻjaliklariga va boshqa davlat, shirkat, jamoat korxonalari, muassasalari va tashkilotlariga — xalq deputatlari nohiya Sovetlarining ijroiya qoʻmitalari, boshqa nohiyalardan kelgan xuddi shu xildagi yerga egalik qiluvchilar va yerdan foydalanuvchilarga esa xalq deputatlari viloyat Sovetlarining ijroiya qoʻmitalari beradi; respublika hamda chet el yuridik shaxslari ishtirokidagi qoʻshma korxonalarga, xalqaro birlashmalarga va tashkilotlarga, shuningdek xorijiy davlatlarga, xalqaro tashkilotlarga, ajnabiy yuridik shaxslar va fuqarolarga Oʻzbekiston Respublikasi Prezidenti huzuridagi Vazirlar Mahkamasi beradi”. 5. 12-moddaning ikkinchi qismi quyidagi tahrirda bayon etilsin: “Yer uchastkalarini ajratib berish Oʻzbekiston Respublikasi Prezidenti huzuridagi Vazirlar Mahkamasining hamda xalq deputatlari mahalliy Sovetlari ijroiya qoʻmitalarining qarorlari asosida Oʻzbekiston Respublikasi qonunlarida belgilab qoʻyiladigan tartibda amalga oshiriladi”. 12-moddaning beshinchi qismi chiqarib tashlansin. 6. 13-moddaning birinchi qismi birinchi xatboshisi quyidagi tahrirda bayon etilsin: “Xalq deputatlari tegishli Sovetining ijroiya qoʻmitasi oʻz vakolatlari doirasidagi qarori bilan quyidagi hollarda barcha yer uchastkasiga yoki uning bir qismiga egalik qilish huquqini va undan foydalanish huquqini toʻxtatib qoʻyadi:” 7. 14-moddada: birinchi qismda “Xalq deputatlari Sovetlarining oʻzlariga berib qoʻyilgan vakolatlarga muvofiq chiqargan qaroriga koʻra” soʻzlari “Xalq deputatlari Sovetlari ijroiya qoʻmitalarining oʻzlariga berib qoʻyilgan vakolatlarga muvofiq chiqargan qaroriga koʻra” degan soʻzlar bilan almashtirilsin; ikkinchi qismda “tegishli xalq deputatlari mahalliy Sovetlarining qarorlari” soʻzlari “xalq deputatlari tegishli mahalliy Sovetlari ijroiya qoʻmitalarining qarorlari” degan soʻzlar bilan almashtirilsin; toʻrtinchi qism quyidagi tahrirda bayon etilsin: “Muayyan viloyat uchun kadastr bahosi darajasiga muvofiq belgilanadigan alohida muhofaza qilinadigan tabiiy va tarixiy-madaniy obyektlar egallab turgan yerlarning qishloq xoʻjaligiga taalluqli boʻlmagan ehtiyojlar uchun olib qoʻyilishiga alohida hollarda, faqat Oʻzbekiston Respublikasi Prezidenti huzuridagi Vazirlar Mahkamasining qaroriga muvofiq yoʻl qoʻyiladi. Bunday yerlarning turlari va roʻyxati Oʻzbekiston Respublikasi qonunlarida belgilab qoʻyiladi”; beshinchi qismda “xalq deputatlari mahalliy Sovetlari” soʻzlari “xalq deputatlari mahalliy Sovetlarining ijroiya qoʻmitalari” degan soʻzlar bilan almashtirilsin. 8. 15-moddaning ikkinchi qismida “tegishli suratda xalq deputatlari oblast Sovetlari, boshqa yerlarda esa xalq deputatlari rayon yoki shahar Sovetlari uzogʻi bilan bir yilga beradilar” soʻzlari “tegishli suratda xalq deputatlari viloyat Sovetlarining ijroiya qoʻmitalari, boshqa yerlarda esa xalq deputatlari nohiya yoki shahar Sovetlarining ijroiya qoʻmitalari uzogʻi bilan bir yilga beradilar” degan soʻzlar bilan almashtirilsin. 9. 16-moddada: birinchi qismda “xalq deputatlari Sovetlari yerni ijaraga bergan hollarda” soʻzlari “xalq deputatlari Sovetlarining ijroiya qoʻmitalari yerni ijaraga bergan hollarda” degan soʻzlar bilan almashtirilsin; 3-bandning toʻrtinchi qismi quyidagicha tahrirda berilsin: “qishloq xoʻjalik yoʻnalishidagi ilmiy-tadqiqot muassasalari va oʻquv yurtlarining tajriba dalalari, mol haydab boriladigan yoʻllar, madaniyat, taʼlim, sogʻliqni saqlash, jismoniy tarbiya va sport muassasalari, dam olish va sogʻlomlashtirish inshootlari, gidrometeorologiya stansiyalari va postlari egaligidagi hamda foydalanishidagi yerlar — bu tashkilotlarga yordamchi qishloq xoʻjalik ishlari olib borish uchun berib qoʻyilgan yerlardan tashqari”; 10. 18-moddada: 3-bandning birinchi qismida “er bergan xalq deputatlari Sovetining roziligi bilan” degan soʻzlari “Yer bergan xalq deputatlari Soveti ijroiya qoʻmitasining roziligi bilan” degan soʻzlar bilan almashtirilsin; sakkizinchi qismda “davlat hakamligi idoralari” soʻzlari “Oʻzbekiston Respublikasining hakamlik sudlari” degan soʻzlar bilan almashtirilsin. 11. 19-moddaning birinchi qismida “ularning xohishiga koʻra xalq deputatlari rayon yoki shahar Soveti tomonidan avvalgi yeri bilan aynan bir xil boʻlgan yer uchastkasi ajratilgach” soʻzlari “ularning xohishiga koʻra xalq deputatlari nohiya yoki shahar Soveti ijroiya qoʻmitasi tomonidan avvalgi yeri bilan aynan bir xil boʻlgan yer uchastkasi ajratilgach” degan soʻzlar bilan almashtirilsin. 12. 21-modda quyidagi mazmundagi ikkinchi qism bilan toʻldirilsin: Oʻzlariga qarashli ayrim aholi punktlari shahar hududi tarkibiga qoʻshib yuborilgan jamoa xoʻjaliklari va davlat xoʻjaliklarida uzluksiz besh yildan ortiq ishlagan va hamon ishlab ketayotgan kolxozchilarning, davlat xoʻjaliklari ishchi va xizmatchilarining, shuningdek oʻqituvchilar, shifokorlar va boshqa mutaxassislarning oilalariga umrbod meros qilib qoldiriladigan egalik qilish huquqi bilan ularning ish joyidan yordamchi qishloq xoʻjaligini yuritish uchun shu xoʻjalikda belgilab qoʻyilgan miqdorda tomorqa yeri beriladi (binolar va hovlilar egallagan maydon ham shu jumlaga kiradi)”. Moddaning ikkinchi va uchinchi qismlari tegishincha uchinchi va toʻrtinchi qism deb hisoblansin. 13. 25-moddaning uchinchi qismida “ulardagi suv resurslari va limitlarning mavjudligini eʼtiborga olib xalq deputatlari oblast Sovetlari” soʻzlari “ulardagi suv resurslari va limitlarining mavjudligini eʼtiborga olib xalq deputatlari viloyat Sovetlarining ijroiya qoʻmitalari” degan soʻzlar bilan almashtirilsin. 14. 28-moddada: birinchi qismda “xalq deputatlari tegishli viloyat Sovetlarining qaroriga muvofiq” soʻzlari “xalq deputatlari tegishli viloyat Sovetlarining ijroiya qoʻmitalari qarorlariga muvofiq” degan soʻzlar bilan almashtirilsin; ikkinchi qismda “xalq deputatlari tegishli viloyat Sovetlarining qarorlariga binoan” soʻzlari “xalq deputatlari tegishli viloyat Sovetlarining ijroiya qarorlariga binoan” degan soʻzlar bilan almashtirilsin. 15. 30-moddada “xalq deputatlari tegishli oblast Sovetlarining qarorlariga binoan” soʻzlari “xalq deputatlari tegishli viloyat Sovetlari ijroiya qoʻmitalarining qaroriga binoan” degan soʻzlar bilan almashtirilsin. 16. 34-moddada: birinchi, ikkinchi va uchinchi qismlarda “xalq deputatlari shahar va posyolka Sovetlarining qarorlariga asosan”, “xalq deputatlari shahar (posyolka) Sovetining qaroriga muvofiq”, “xalq deputatlari shahar yoki posyolka Sovetining qarori asosida” soʻzlari tegishli yoʻsinda “xalq deputatlari shahar va posyolka Sovetlari ijroiya qoʻmitalarining qarorlariga asosan”, “xalq deputatlari shahar (posyolka) Soveti ijroiya qoʻmitasining qaroriga muvofiq”, “xalq deputatlari shahar yoki posyolka Soveti ijroiya qoʻmitasining qarori asosida” degan soʻzlar bilan almashtirilsin; toʻrtinchi qismda “xalq deputatlari tegishli posyolka, rayon, oblast va Toshkent shahar Sovetlarining qarorlari bilan tasdiqlanadi” soʻzlari “xalq deputatlari tegishli posyolka, nohiya, viloyat va Toshkent shahar Sovetlari ijroiya qoʻmitalarining qarorlari bilan tasdiqlanadi” degan soʻzlar bilan almashtirilsin; beshinchi qismda “xalq deputatlari oblast, Toshkent shahar Sovetlarining qarori asosida” soʻzlar “xalq deputatlari viloyat, Toshkent shahar Sovetlari ijroiya qoʻmitasining qarori asosida” degan soʻzlar bilan almashtirilsin. 17. 36-moddaning beshinchi qismida “xalq deputatlari shahar yoki posyolka Sovetining qaroriga muvofiq” soʻzlari “xalq deputatlari shahar yoki posyolka Sovetining ijroiya qoʻmitasi qaroriga muvofiq” degan soʻzlar bilan almashtirilsin. 18. 37-moddaning ikkinchi qismida “xalq deputatlari shahar yoki posyolka Sovetlari bilan kelishilgan holda joylashtiradilar” soʻzlari “xalq deputatlari shahar yoki posyolka Sovetlari ijroiya qoʻmitalari bilan kelishilgan holda joylashtiradilar” degan soʻzlar bilan almashtirilsin. 19. 39-moddaning ikkinchi qismida “xalq deputatlari shahar yoki posyolka Sovetlari ana shu ishlarni amalga oshirish uchun qoʻshimcha qaror qabul qilganidan keyin joylashtiriladi” soʻzlari “xalq deputatlari shahar yoki posyolka Sovetining ijroiya qoʻmitasi ana shu ishlarni amalga oshirish uchun qoʻshimcha qaror qabul qilganidan keyin joylashtiriladi” degan soʻzlar bilan almashtirilsin. 20. 40-modda ikkinchi qismining 1-bandi quyidagi tahrirda bayon etilsin: “1) qishloq aholi punktlarining xalq deputatlari qishloq Sovetlari ixtiyoridagi yerlaridan. Ana shu aholi punktlarining chegaralari doirasida xalq deputatlari qishloq Sovetlarining ijroiya qoʻmitalari egalik qilish, foydalanish uchun va ijaraga yer uchastkalari berish toʻgʻrisida qarorlar qabul qiladi;” 21. 42-moddaning: birinchi qismi quyidagi tahrirda bayon etilsin: “Sanoat, transport, aloqa, mudofaa va boshqa yoʻnalishdagi yer korxonalar, muassasalar va tashkilotlarga foydalanishga yer berish tartibi Oʻzbekiston Respublikasi qonunlari bilan belgilanadi”; ikkinchi qismidagi “xalq deputatlari rayon va shahar Sovetlarining qaroriga muvofiq” degan soʻzlar “xalq deputatlari nohiya va shahar Sovetlari ijroiya qoʻmitalarining qaroriga muvofiq” degan soʻzlar bilan almashtirilsin. 22. 47-moddaning uchinchi qismida “Xalq deputatlari rayon Sovetlari” soʻzlari “Xalq deputatlari nohiya Sovetlarining ijroiya qoʻmitalari” degan soʻzlar bilan almashtirilsin. 23. 50-moddaning uchinchi qismida “davlat hakamligi idoralari” soʻzlari “Oʻzbekiston Respublikasi hakamlik sudlari” degan soʻzlar bilan almashtirilsin. 24. 52-moddaning ikkinchi qismi quyidagi tahrirda bayon etilsin: “Xalq deputatlari viloyat Sovetlari ijroiya qoʻmitalarining qaroriga muvofiq bu mablagʻlardan qishloq xoʻjalik mahsulotlari yetishtirishni koʻpaytirishga qaratilgan boshqa tadbirlarni amalga oshirish yoʻlida ham foydalanish mumkin”. 25. 55-moddaning ikkinchi xatboshidagi “uchun” soʻzidan keyingi “ittifoq” soʻzi chiqarib tashlansin. 26. 57-moddaning “SSSR Ministrlar Soveti” degan soʻzlar “Oʻzbekiston Respublikasi Prezidenti huzuridagi Vazirlar Mahkamasi” degan soʻzlar bilan almashtirilsin. 27. 58-moddaning: birinchi qismi “xalq deputatlari Sovetlarini” degan soʻzlardan soʻng “va ularning ijroiya qoʻmitalarini” degan soʻzlar bilan toʻldirilsin; toʻrtinchi qismidagi “mamlakat” degan soʻz “respublika” degan soʻz bilan almashtirilsin; beshinchi qismda “SSSR Ministrlar Soveti” degan soʻzlar “Oʻzbekiston Respublikasi Prezidenti huzuridagi Vazirlar Mahkamasi” degan soʻzlar bilan almashtirilsin. 28. 60-moddaning: birinchi qismi “xalq deputatlari Sovetlarining” degan soʻzlardan soʻng “va ularning ijroiya qoʻmitalarining” degan soʻzlar bilan toʻldirilsin; ikkinchi qismidagi “Yer tuzish xalq deputatlari Sovetlarining qaroriga” degan soʻzlar “Yer tuzish xalq deputatlari Sovetlari ijroiya qoʻmitalarining qaroriga” degan soʻzlar bilan almashtirilsin. 29. 61-moddaning uchinchi va toʻrtinchi qismlari quyidagi tahrirda bayon etilsin: “Xoʻjaliklararo yer tuzish hamda qishloq xoʻjalik korxonalari, muassasalari va tashkilotlariga yer ajratib berish loyihalari xalq deputatlari tegishli viloyat Sovetlari ijroiya qoʻmitalari tomonidan tasdiqlanadi. Xoʻjalik ichidagi yer tuzish loyihalari xalq deputatlari nohiya Sovetlarining ijroiya qoʻmitalari tomonidan tasdiqlanadi”. 30. 62-moddaning: birinchi qismidagi “xalq deputatlari Sovetlari”, “davlat hakamligi idoralari” degan soʻzlar tegishli yoʻsinda “xalq deputatlari Sovetlarining ijroiya qoʻmitalari”, “Oʻzbekiston Respublikasining hakamlik sudlari” degan soʻzlar bilan almashtirilsin; ikkinchi qismidagi “davlat hakamligi idoralari” soʻzlari “Oʻzbekiston Respublikasining hakamlik sudlari” degan soʻzlar bilan almashtirilsin; uchinchi qismidagi “xalq deputatlari tegishli qishloq (ovul) va posyolka Sovetlari tomonidan” degan soʻzlar “xalq deputatlari tegishli qishloq va posyolka Sovetlari ijroiya qoʻmitalari tomonidan” degan soʻzlar bilan almashtirilsin; toʻrtinchi, beshinchi va oltinchi qismlardagi “xalq deputatlari shahar Sovetlari”, “xalq deputatlari rayon Sovetlari”, “xalq deputatlari oblast Sovetlari” degan soʻzlar tegishdi yoʻsinda “xalq deputatlari shahar Sovetlarining ijroiya qoʻmitalari”, “xalq deputatlari nohiya Sovetlarining ijroiya qoʻmitalari”, “xalq deputatlari viloyat Sovetlarining ijroiya qoʻmitalari” degan soʻzlar bilan almashtirilsin; sakkizinchi qismidagi “Oʻzbekiston Respublikasi Oliy Sovetining” soʻzlari “Oʻzbekiston Respublikasi Prezidenti huzuridagi Vazirlar Mahkamasining” degan soʻzlar bilan almashtirilsin; toʻqqizinchi qismidagi “ittifoqdosh” soʻzi “suveren” soʻzi bilan almashtirilsin. Basharti, komissiya oʻzaro bir qarorga kelolmasa, mazkur masalalar xususidagi nizolar SSR Ittifoqi qonunlarida belgilangan tartibda koʻrib chiqilishi lozim” degan gap chiqarib tashlansin. 31. 63-moddaning ikkinchi qismi quyidagi tahrirda bayon etilsin: “Xalq deputatlari mahalliy Soveti ijroiya qoʻmitasining yer xususidagi nizo yuzasidan chiqargan qaroriga tomonlarning biri norozi boʻlgan taqdirda qaror ustidan tomonlarning biri fuqaro, jamoa xoʻjaligi, boshqa shirkat yoxud jamoat korxonasi, muassasasi va tashkiloti, qoʻshma korxonalar, boshqa ajnabiy yuridik va jismoniy shaxslar boʻlganida sudga, davlat korxonalari, muassasalari va tashkilotlari oʻrtasida yer xususida nizolar chiqqanida esa Oʻzbekiston Respublikasining hakamlik sudlariga ham shikoyat qilinishi mumkin”. 32. 64-moddaning: beshinchi qismidagi “xalq deputatlari tegishli qishloq (ovul), posyolka, rayon yoki shahar Sovetining” degan soʻzlar “xalq deputatlari tegishli qishloq, posyolka, nohiya yoki shahar Soveti ijroiya qoʻmitasining” degan soʻzlar bilan almashtirilsin; oltinchi qismidagi “xalq deputatlari Sovetlari tomonidan ularning vakolatlariga muvofiq olib qoʻyilishi” degan soʻzlar “xalq deputatlari Sovetlari ijroiya qoʻmitalari tomonidan ularning vakolatlariga muvofiq olib qoʻyilishi” degan soʻzlar bilan almashtirilsin. 33. 65-modda. Quyidagi tahrirda bayon etilsin: “Basharti, Oʻzbekiston Respublikasining boshqa suveren davlatlar bilan shartnomalarida “Yer toʻgʻrisida”gi Oʻzbekiston Respublikasining Qonunida koʻzda tutilganidan boshqacha qoidalar belgilangan boʻlsa, u holda xalqaro shartnomaning qoidalari qoʻllaniladi”. 34. 1, 2, 3, 9-18, 20-25, 28, 30-34, 40-48, 50-56, 60-62 va 64-moddalardagi “Qoraqalpogʻiston ASSR Oliy Soveti”, “Qoraqalpogʻiston ASSR Ministrlar Soveti”, “va Qoraqalpogʻiston ASSR”, “Qoraqalpogʻiston Oliy Sovetining qarorlari” degan soʻzlar chiqarib tashlansin. 1, 7, 9, 10, 12, 18, 24, 25, 41-48, 50, 54-56 va 60-moddalardagi “SSR Ittifoqi” degan soʻzlar chiqarib tashlansin.